Ons almal het besluit dat ons so gou moontlik weer sal gaan en die keer langer. Dit is gerieflik, gemaklik en luuks. Dit is wel bietjie sleg dat mens net die rivier van die uitkykpunt kan sien. Die kamers en badkamers is werklik aangenaam. Ons gaan vir seker die ons huis in die bos maak.
Die huis was ten volle toegerus met alles wat mens nodig het vir 'n selfsorgeenheid vir 'n groot groep mense. Dit was baie lekker gewees, die ligging van die huis is ook perfek. Die feit dat die kamers lugverkoeling in het het ook baie gehelp.
Ons het sedert jul verblyf al die badkamers oorgedoen en ook 'n vierde een aangebou sodat elke kamer nou sy eie badkamer het. Ons het ook die gas geisers vervang met 'n elektriese geiser so die water probleem is opgelos.
Ons was 'n groep van 2 gesinne, een met tieners. Hippo House is 'n gerieflike bestemming. Die kamers is netjies, en die leefareas beloof heerlike kuiers. Ons het heerlik saam gekuier, kos gemaak en luilekker in die swembad afgekoel. Ons het niks meer nodig gehad as wat die huis gebied het nie. Die ysmasjien is 'n bonus, want dit is iets wat ons altyd saam ry. Die lekker groot yskas en vrieskas in die kombuis en die yskas in die kroeg dra baie by tot die gerief van die huis, daar is meer as genoeg plek om alles koud te hou in die warm weer. Die lugreëlings in die slaapkamers en leefarea maak ook 'n kuier baie gerieflik. Die dek bo kyk regtig tot binne in Kruger en ons het ons vroeë oggende en laat middae geniet met wildkyk. Anton se diens was skitterend en hy het regtig uit sy pad gegaan om seker te maak ons is tevrede. Ons het elke dag 'n silwerskoon swembad en braai gehad. Dankie Anton.